Mitjançant el Reglament (CE) 528/99, de 10 de març, s'estableixen les mesures destinades a millorar la qualitat de la producció oleícola i el Reglament (CE) 644/2000, de la Comissió, de 28 de març, fixa el finançament d'aquestes mesures per al cicle de producció 2000-2002.
L'Ordre del Ministeri d'Agricultura, Pesca i Alimentació de 27 d'abril de 2000 aprova el Programa de millora de la qualitat de la producció de l'oli d'oliva per a la campanya 2000-2001 i estableix el finançament corresponent a Catalunya únicament per a les accions incloses dins el subprograma III destinades a l'assistència tècnica de les almàsseres.
D'acord amb l'esmentada normativa i atesa la necessitat d'establir la regulació per a la tramitació i la concessió d'aquests ajuts comunitaris a Catalunya,
S'aproven les bases reguladores dels ajuts per a l'execució de part del programa de la millora de la qualitat de la producció d'oli d'oliva per a la campanya 2000-2001, les quals es publiquen a l'annex d'aquesta Ordre.
2.1 Es convoquen els ajuts destinats al diagnòstic per a la implantació dels sistemes d'anàlisi de riscos i control de punts crítics (ARCPC) en les almàsseres (subprograma III.3).
2.2 El termini per presentar les sol·licituds finalitza als 15 dies naturals de la publicació d'aquesta Ordre al DOGC.
2.3 El termini màxim per emetre la resolució i notificar-la per escrit al sol·licitant és d'un mes comptat a partir de l'endemà de l'acabament del termini de presentació de sol·licituds.
2.4 Els ajuts que estableix aquesta Ordre es financen íntegrament pel FEOGA-Garantia, d'acord amb l'Ordre ministerial de 27 d'abril de 2000, per la qual s'aprova el Programa de millora de la qualitat de la producció de l'oli d'oliva per a la campanya 2000-2001.
El règim jurídic aplicable als ajuts que regulen aquestes bases l'integren el Decret 9/1994, de 13 de juliol, pel qual s'aprova el text refós de la Llei de finances públiques de Catalunya (DOGC núm. 1849, de 21.1.1994); l'Ordre d'1 d'octubre de 1997, sobre tramitació, justificació i controls d'ajuts i de subvencions (DOGC núm. 2500, de 21.10.1997); la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, així com el que disposin les corresponents lleis de pressupostos de la Generalitat de Catalunya.
2.1 S'estableix una línia d'ajut destinada al diagnòstic per a la implantació dels sistemes d'anàlisi de riscos i control de punts crítics.
2.2 Les actuacions subvencionables per a l'esmentada línia d'ajut són les següents:
La realització de diagnòstic de l'estat de les almàsseres en relació amb la gestió d'anàlisi de risc i control de punts crítics, i la implantació de sistemes de gestió d'anàlisi de risc i control de punts crítics, durant la campanya 2000-2001.
Podran ser beneficiàries d'aquest ajut les associacions, les federacions i les organitzacions sense ànim de lucre relacionades amb el sector olivarer-almàsserer.
4.1 L'ajut té el caràcter de subvenció directament aplicable a les despeses que preveu l'apartat 2.2 d'aquest annex.
4.2 La quantia màxima de l'ajut serà la següent:
Per al diagnosi, 150.000 pessetes per almàssera; per a la implantació, 300.000 pessetes per almàssera.
—5 Criteris de valoració i d'atribució
5.1 Les subvencions s'atorgaran d'acord amb l'import que preveu l'apartat 4 d'aquest annex, i en el cas que els ajuts sol·licitats superin l'import màxim que estableix l'Ordre ministerial de 27 d'abril de 2000, l'esmentat import es distribuirà entre els beneficiaris proporcionalment a l'import del pressupost detallat de les actuacions aprovades.
5.2 S'aplicaran els criteris de valoració següents:
Tant la diagnosi com la implantació de la gestió d'anàlisi de risc i control es farà seguint la guia d'aplicació normalitzada pel Ministeri de Sanitat i Consum o si aquesta no estigués encara formalitzada, seguint les directrius del Codi alimentari o d'una altra guia reconeguda i acceptada pel sector.
A més, per a la implantació de sistemes de gestió (ARCPC) en una almàssera, caldrà haver fet la diagnosi prèvia i tenir l'autorització de l'Administració.
6.1 Les sol·licituds es formalitzaran en l'imprès normalitzat T1 i es presentaran als serveis centrals del Departament d'Agricultura, Ramaderia i Pesca en el termini màxim que determina la convocatòria.
Les sol·licituds presentades fora de termini es consideraran desestimades.
6.2 Les sol·licituds s'adreçaran al director general de Desenvolupament Rural.
6.3 A les sol·licituds s'adjuntarà la documentació següent:
Documentació acreditativa de la personalitat jurídica del sol·licitant.
Memòria detallada de les actuacions per a les quals se sol·licita l'ajut, signada per un tècnic competent en la matèria.
Descripció dels mitjans humans, tècnics i materials propis o contractats per dur a terme l'actuació.
Pressupost detallat de les actuacions.
Sol·licitud de transferència bancària per a pagaments del tresor de la Generalitat de Catalunya a creditors particulars.
7.1 La resolució de les sol·licituds correspon al director general de Desenvolupament Rural.
A la resolució figurarà, com a mínim, l'import màxim de l'ajut i les condicions generals i particulars que hagi de complir el beneficiari.
En cas de manca de resolució expressa en el termini establert en la convocatòria, la sol·licitud s'entén estimada sempre que hi hagi crèdit suficient d'acord amb l'import fixat per l'Ordre ministerial de 27 d'abril de 2000.
Contra la resolució denegatòria es pot interposar recurs d'alçada davant el conseller d'Agricultura, Ramaderia i Pesca.
7.2 La resolució de concessió es pot modificar en cas d'alteració de les condicions que van determinar l'atorgament.
7.3 Els beneficiaris estan obligats a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents d'acord amb el que estableix el Decret 9/1994, de 13 de juliol, pel qual s'aprova el text refós de la Llei de finances públiques de Catalunya.
—8 Requisits de les activitats, justificació i pagament
8.1 El termini per realitzar les activitats subvencionables finalitza el 30 d'abril de 2001, i es concedeix fins al 15 de maig de 2001 per justificar-les documentalment i econòmicament.
8.2 Per justificar les activitats realitzades, caldrà presentar, mitjançant documents originals, dels quals també s'adjuntarà una còpia, les factures corresponents amb un comprovant de pagament.
Els beneficiaris hauran de portar una comptabilitat analítica de costos referent als ajuts, que serà susceptible de comprovació per l'Administració.
8.3 A més, els beneficiaris hauran de presentar:
Un informe per almàssera que reculli les conclusions a les quals s'ha arribat després de la diagnosi.
Un informe on es detallin les almàsseres que han intervingut, grau de compliment de l'ARCPC, número d'almàsseres on s'ha aplicat el sistema, les despeses de cada almàssera i l'informe d'incidències trobades en la realització del pla.
8.4 Es podrà acceptar fins a un 20% de la despesa en concepte d'organització, gestió, dietes i altres conceptes difícils de justificar.
8.5 El pagament de la subvenció el realitzarà l'organisme pagador, amb la certificació prèvia dels serveis competents del Departament d'Agricultura, Ramaderia i Pesca conforme la despesa que s'ha dut a terme està degudament justificada des del dia 1 de maig de 2000, data d'entrada en vigor de l'Ordre ministerial de 27 d'abril de 2000, corresponent a la línia d'ajut que és objecte d'aquestes bases reguladores.
9.1 El Departament d'Agricultura, Ramaderia i Pesca té la facultat d'inspeccionar les instal·lacions de les almàsseres que s'hagin beneficiat d'aquest ajut.
9.2 En cas que es comprovi l'incompliment de les condicions i els compromisos amb els quals s'ha atorgat l'ajut, es podrà reclamar el reintegrament de les quantitats percebudes indegudament i l'exigència d'interessos de demora des del moment del pagament de l'ajut.
Les actuacions subvencionables incloses a la línia d'ajut que preveu l'apartat 2 d'aquest annex es finançaran íntegrament amb càrrec als fons del FEOGA-Garantia.